Венецихочун Морозинин хроникашкахь дуьххьала дIа аьлла ду: «Ингалсаша ягийна Жанна цуьнан аьттонаш бахьнехь, хIунда аьлчи французаш чIагIлуш бара, гуттаренна а чагIлуш лаьттара бу а моттара. Ингалсаша элира, и йоI лийр ю, аьтту кхин богIур бац дофинан». Суд йоьдуш хиира, Жанна бехкеян атта хир доций — суьдехь йоI латтара цецвоккхучу майраллица, дуккха а йина кIелонан гуонаха чекх а йолуш, галл ца йолуш дIататтара Iосаллех, шайтIанца берта яхарех буьллу бехк. Iосаллех болу бехк шайга тIе ца лацабалийтича, суд йолаелира тIетийжа деридар оьшуш доцу кхечу факташна — масала, божарийн духар леладар, Килса авторитет ца хетар, кхин а гIертара Жаннин хезна долу аьзнаш шайтIанера хезаш дара аьлла. Килсан суьдан низам дохош Жаннина бакъо ца елира Папега арздан а, тергал ца дира Жаннин дика долу Пуатьера процессан жамIаш.